title: Odluka Vijeća (ZVSP) 2021/1031 od 24. lipnja 2021. o izmjeni Odluke 2012/642/ZVSP o mjerama ograničavanja s obzirom na stanje u Bjelarusu

text:
                  24.6.2021

                  HR

                  Službeni list Europske unije

                  LI 224/15

         ODLUKA VIJEĆA (ZVSP) 2021/1031
         od 24. lipnja 2021.
         o izmjeni Odluke 2012/642/ZVSP o mjerama ograničavanja s obzirom na stanje u Bjelarusu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. listopada 2012. donijelo Odluku 2012/642/ZVSP (1) o mjerama ograničavanja protiv Bjelarusa.

                     (2)

                     Europsko vijeće 24. i 25. svibnja 2021. usvojilo je zaključke u kojima je snažno osudilo prisilno prizemljenje zrakoplova društva Ryanair u Minsku (Bjelarus) 23. svibnja 2021., kojim je ugrožena sigurnost zračnog prometa, i pritvaranje novinara Ramana Prataseviča i Sofije Sapege od strane bjeloruskih vlasti. Pozvalo je Vijeće da donese dodatne ciljane ekonomske sankcije.

                     (3)

                     S obzirom na ozbiljnost tog incidenta te s obzirom na eskalaciju teških kršenja ljudskih prava u Bjelarusu i nasilnu represiju civilnog društva, demokratske opozicije i novinara, kao i pripadnika nacionalnih manjina, trebalo bi donijeti dodatne ciljane gospodarske mjere.

                     (4)

                     U tom je kontekstu primjereno uvesti dodatna ograničenja povezana s trgovinom oružjem.

                     (5)

                     Također je primjereno zabraniti prodaju, opskrbu, prijenos ili izvoz opreme, tehnologije ili softvera koji su ponajprije namijenjeni praćenju ili presretanju, od strane bjeloruskih vlasti ili u njihovo ime, internetskih i telefonskih komunikacija na mobilnim ili fiksnim mrežama.

                     (6)

                     Nadalje, trebalo bi zabraniti prodaju, opskrbu ili prijenos robe s dvojnom namjenom za upotrebu u vojne svrhe i za točno određene osobe, subjekte ili tijela u Bjelarusu.

                     (7)

                     Osim toga, primjereno je uvesti dodatna trgovinska ograničenja u pogledu naftnih derivata, kalijeva klorida („potaša”) i robe koja se upotrebljava za proizvodnju duhanskih proizvoda.

                     (8)

                     Nadalje, trebalo bi uvesti ograničenja pristupa tržištima kapitala Unije u odnosu na bjelorusku vladu te bjeloruske financijske institucije i subjekte u državnom vlasništvu. Također bi trebalo uvesti zabranu pružanja usluga osiguranja i reosiguranja bjeloruskoj vladi i bjeloruskim javnim tijelima i agencijama.

                     (9)

                     Europskoj investicijskoj banci trebalo bi nametnuti određene zabrane u vezi s projektima u javnom sektoru. Od država članica trebalo bi zahtijevati i da poduzmu djelovanja kako bi se u Bjelarusu ograničilo sudjelovanje multilateralnih razvojnih banaka čije su one članice.

                     (10)

                     Kako bi se provele određene mjere potrebno je daljnje djelovanje Unije.

                     (11)

                     Odluku 2012/642/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2012/642/ZVSP mijenja se kako slijedi:

                        1.

                        u članku 2. brišu se stavci 3., 4. i 5.;

                        2.

                        umeću se sljedeći članci:

                           „Članak 2.b

                              1.   Državljanima država članica ili s državnih područja država članica zabranjuje se izravna ili neizravna prodaja, opskrba, prijenos ili izvoz bilo kojoj fizičkoj ili pravnoj osobi, subjektu ili tijelu u Bjelarusu, ili za upotrebu u Bjelarusu, opreme, tehnologije ili softvera namijenjenih ponajprije praćenju ili presretanju, od strane bjeloruskih vlasti ili u njihovo ime, internetskih i telefonskih komunikacija na mobilnim ili fiksnim mrežama, uključujući pružanje bilo kakvih vrsta usluga praćenja ili presretanja telekomunikacija ili interneta, kao i pružanje financijske i tehničke pomoći pri ugradnji, funkcioniranju ili ažuriranju takve opreme, tehnologije ili softvera.

                              2.   Odstupajući od stavka 1., države članice mogu odobriti prodaju, opskrbu, prijenos ili izvoz opreme, tehnologije ili softvera, uključujući pružanje bilo kakvih vrsta usluga praćenja ili presretanja telekomunikacija ili interneta, kao i povezano pružanje financijske i tehničke pomoći iz stavka 1., ako imaju opravdane razloge smatrati da bjeloruska vlada, javna tijela, korporacije ili agencije, ili bilo koja fizička ili pravna osoba ili subjekt koji djeluju u njihovo ime ili prema njihovim uputama, ne bi tu opremu, tehnologiju ili softver upotrebljavali za represiju.
                              Dotična država članica obavješćuje ostale države članice i Komisiju o svakom odobrenju izdanom na temelju ovog stavka u roku od dva tjedna od odobrenja.

                              3.   Unija poduzima potrebne mjere radi utvrđivanja relevantnih elemenata na koje se odnosi ovaj članak.

                           Članak 2.c

                              1.   Zabranjuje se izravna ili neizravna prodaja, opskrba, prijenos ili izvoz sve robe i tehnologije s dvojnom namjenom navedene u Prilogu I. Uredbi Vijeća (EZ) br. 428/2009 (2) za upotrebu u vojne svrhe u Bjelarusu ili za bilo kojeg vojnog krajnjeg korisnika u Bjelarusu od strane državljana država članica ili s državnih područja država članica ili koristeći plovila ili zrakoplove pod njihovom zastavom, bez obzira na to je li takva roba i tehnologija podrijetlom s njihovih državnih područja ili ne.

                              2.   Zabranjuje se:

                                          (a)

                                          izravno ili neizravno pružanje tehničke pomoći, usluga posredovanja ili drugih usluga u vezi s robom i tehnologijom iz stavka 1. te u vezi s dobavom, proizvodnjom, održavanjem i upotrebom te robe i tehnologije, bilo kojoj fizičkoj ili pravnoj osobi, subjektu ili tijelu u Bjelarusu, za upotrebu u vojne svrhe u Bjelarusu ili za bilo kojeg vojnog krajnjeg korisnika u Bjelarusu;

                                          (b)

                                          izravno ili neizravno osiguravanje financiranja ili pružanje financijske pomoći u vezi s robom i tehnologijom iz stavka 1., uključujući posebno bespovratna sredstva, zajmove i osiguranje izvoznih kredita, za svaku prodaju, opskrbu, prijenos ili izvoz te robe i tehnologije ili za pružanje povezane tehničke pomoći, usluga posredovanja ili drugih usluga, bilo kojoj fizičkoj ili pravnoj osobi, subjektu ili tijelu u Bjelarusu, za upotrebu u vojne svrhe u Bjelarusu ili za bilo kojeg vojnog krajnjeg korisnika u Bjelarusu.

                              3.   Zabranama iz stavaka 1. i 2. ne dovodi se u pitanje izvršenje ugovora sklopljenih prije 25. lipnja 2021. ili dodatnih ugovora potrebnih za izvršenje takvih ugovora.

                           Članak 2.d

                              1.   Zabranjuje se izravna ili neizravna prodaja, opskrba, prijenos ili izvoz robe i tehnologije s dvojnom namjenom navedene u Prilogu I. Uredbi (EZ) br. 428/2009 bilo kojoj osobi, subjektu ili tijelu u Bjelarusu navedenima u Prilogu II. ovoj Odluci. od strane državljana država članica ili s državnih područja država članica ili koristeći plovila ili zrakoplove pod njihovom zastavom, bez obzira na to je li takva roba i tehnologija podrijetlom s njihovih područja ili ne.

                              2.   Zabranjuje se:

                                          (a)

                                          izravno ili neizravno pružanje tehničke pomoći, usluga posredovanja ili drugih usluga u vezi s robom i tehnologijom iz stavka 1. te s dobavom, proizvodnjom, održavanjem i upotrebom te robe i tehnologije bilo kojoj fizičkoj ili pravnoj osobi, subjektu ili tijelu u Bjelarusu navedenima u Prilogu II.;

                                          (b)

                                          izravno ili neizravno osiguravanje financiranja ili pružanje financijske pomoći u vezi s robom i tehnologijom iz stavka 1., uključujući posebno bespovratna sredstva, zajmove i osiguranje izvoznih kredita, za bilo koju prodaju, opskrbu, prijenos ili izvoz te robe i tehnologije ili za pružanje povezane tehničke pomoći, usluga posredovanja ili drugih usluga bilo kojoj fizičkoj ili pravnoj osobi, subjektu ili tijelu u Bjelarusu navedenima u Prilogu II.

                              3.   Zabranama iz stavaka 1. i 2. ne dovodi se u pitanje izvršenje ugovora sklopljenih prije 25. lipnja 2021. ili dodatnih ugovora potrebnih za izvršenje takvih ugovora ni pružanje pomoći potrebne za održavanje i sigurnost postojećih sposobnosti unutar Unije.

                              4.   Zabrane iz stavaka 1. i 2. ne primjenjuju se na izvoz, prodaju, opskrbe ili prijenose robe i tehnologije s dvojnom namjenom, ili povezano pružanje tehničke ili financijske pomoći, za održavanje i sigurnost postojećih civilnih nuklearnih sposobnosti, za upotrebu u nevojne svrhe ili za nevojnog krajnjeg korisnika.

                           Članak 2.e

                              1.   Zabranjuje se izravna ili neizravna prodaja, opskrba, prijenos ili izvoz robe koja se upotrebljava za proizvodnju duhanskih proizvoda bilo kojoj fizičkoj ili pravnoj osobi, subjektu ili tijelu u Bjelarusu ili za upotrebu u Bjelarusu od strane državljana država članica ili s državnih područja država članica ili koristeći plovila ili zrakoplove pod njihovom zastavom, bez obzira na to je li takva roba podrijetlom s njihovih državnih područja ili ne.

                              2.   Unija poduzima potrebne mjere radi utvrđivanja relevantnih predmeta na koje se odnosi ovaj članak.

                              3.   Zabranama iz stavka 1. ne dovodi se u pitanje izvršenje ugovora sklopljenih prije 25. lipnja 2021. ili dodatnih ugovora potrebnih za izvršenje takvih ugovora.

                           Članak 2.f

                              1.   Zabranjuje se kupnja, uvoz ili prijenos naftnih derivata iz Bjelarusa.

                              2.   Zabranjuje se izravno ili neizravno pružanje tehničke pomoći ili usluga posredovanja, osiguravanje financiranja ili pružanje financijske pomoći, uključujući financijske izvedenice, te pružanje usluga osiguranja i reosiguranja, u vezi sa zabranama iz stavka 1.

                              3.   Unija poduzima potrebne mjere radi utvrđivanja relevantnih predmeta na koje se odnosi ovaj članak.

                              4.   Zabrane iz stavka 1. ne primjenjuju se na kupnje naftnih derivata u Bjelarusu koje su potrebne kako bi se pokrile osnovne potrebe kupca u Bjelarusu ili humanitarnih projekata u Bjelarusu.

                              5.   Zabranama iz stavaka 1. i 2. ne dovodi se u pitanje izvršenje ugovora sklopljenih prije 25. lipnja 2021. ili dodatnih ugovora potrebnih za izvršenje takvih ugovora.

                           Članak 2.g

                              1.   Zabranjuje se kupnja, uvoz ili prijenos proizvoda od kalijeva klorida („potaša”) iz Bjelarusa.

                              2.   Unija poduzima potrebne mjere radi utvrđivanja relevantnih predmeta na koje se odnosi ovaj članak.

                              3.   Zabranama iz stavka 1. ne dovodi se u pitanje izvršenje ugovora sklopljenih prije 25. lipnja 2021. ili dodatnih ugovora potrebnih za izvršenje takvih ugovora.

                           Članak 2.h
                           Zabranjuje se izravna ili neizravna kupnja i prodaja prenosivih vrijednosnih papira i instrumenata tržišta novca s dospijećem duljim od 90 dana, kao i pružanje investicijskih usluga za njih ili pomoći za njihovo izdavanje ili drugo poslovanje s njima, koje su nakon 29. lipnja 2021. izdali:

                                       (a)

                                       Republika Bjelarus, njezina vlada, njezina javna tijela, korporacije ili agencije;

                                       (b)

                                       velika kreditna ili druga institucija s poslovnim nastanom u Bjelarusu koja je 29. lipnja 2021. više od 50 % u javnom vlasništvu ili pod javnom kontrolom, kako su navedene u Prilogu III.;

                                       (c)

                                       pravna osoba, subjekt ili tijelo s poslovnim nastanom izvan Unije u čijim vlasničkim pravima subjekt naveden u Prilogu III. ima, izravno ili neizravno, više od 50 % udjela;

                                       (d)

                                       bilo koja pravna osoba, subjekt ili tijelo koji djeluju u ime ili prema uputama pravne osobe, subjekta ili tijela iz točke (c) ovog članka ili iz Priloga III.

                           Članak 2.i

                              1.   Zabranjuje se izravno ili neizravno sklapanje aranžmana ili sudjelovanje u bilo kakvom aranžmanu za davanje novih zajmova ili kredita s dospijećem duljim od 90 dana nakon 29. lipnja 2021.:

                                          (a)

                                          Republici Bjelarusu, njezinoj vladi, njezinim javnim tijelima, korporacijama ili agencijama;

                                          (b)

                                          velikoj kreditnoj ili drugoj instituciji s poslovnim nastanom u Bjelarusu koja je 29. lipnja 2021. više od 50 % u javnom vlasništvu ili pod javnom kontrolom, kako su navedene u Prilogu III.;

                                          (c)

                                          pravnoj osobi, subjektu ili tijelu s poslovnim nastanom izvan Unije u čijim vlasničkim pravima subjekt naveden u Prilogu III. ima, izravno ili neizravno, više od 50 % udjela;

                                          (d)

                                          bilo kojoj pravnoj osobi, subjektu ili tijelu koji djeluju u ime ili prema uputama pravne osobe, subjekta ili tijela iz točke (c) ovog stavka ili iz Priloga III.

                              2.   Zabrana iz stavka 1. se ne primjenjuje na zajmove ili kredite s posebnim i dokumentiranim ciljem osiguravanja financiranja za uvoz ili izvoz robe i nefinancijske usluge koji nisu obuhvaćeni zabranom između Unije i bilo koje treće države, uključujući troškove za robu i usluge iz neke druge treće države koji su potrebni za izvršenje ugovorâ o izvozu ili uvozu.

                              3.   Nadležno tijelo države članice također može, pod uvjetima koje smatra prikladnima, izdati odobrenje za davanje ili sudjelovanje u zajmovima ili kreditima iz stavka 1. ako je nadležno tijelo utvrdilo sljedeće:

                                          (a)

                                          dotične aktivnosti namijenjene su pružanju potpore bjeloruskom civilnom stanovništvu, kao što su humanitarna pomoć, projekti u području okoliša i nuklearna sigurnost, ili je zajam ili kredit potreban za ispunjavanje zakonskih ili regulatornih minimalnih pričuva ili sličnih zahtjeva kako bi se ispunili kriteriji solventnosti i likvidnosti za financijske subjekte u Bjelarusu koji su u većinskom vlasništvu financijskih institucija Unije; i

                                          (b)

                                          dotične aktivnosti ili dotični zajam ili kredit ne podrazumijevaju stavljanje financijskih sredstava ili gospodarskih izvora na raspolaganje, ni izravno ni neizravno, osobi, subjektu ili tijelu iz članka 4. ili u njihovu korist.

                                    Prilikom primjene uvjeta iz točaka (a) i (b) nadležno tijelo zahtijeva odgovarajuće informacije o upotrebi izdanog odobrenja, uključujući informacije o svrsi dotičnih aktivnosti i drugim stranama u tim aktivnostima.
                              Dotična država članica obavješćuje druge države članice i Komisiju o svim odobrenjima izdanima na temelju ovog članka u roku od dva tjedna od odobrenja.

                              4.   Zabrana iz stavka 1. ne primjenjuje se na povlačenja sredstava ili isplate obavljene na temelju ugovora sklopljenog prije 25. lipnja 2021., pod uvjetom da su ispunjeni sljedeći uvjeti:

                                          (a)

                                          svi uvjeti u vezi s takvim povlačenjima ili isplatama:

                                                      i.

                                                      dogovoreni su prije 25. lipnja 2021.; i

                                                      ii.

                                                      nisu izmijenjeni na taj datum ili nakon njega; i

                                          (b)

                                          prije 25. lipnja 2021. ugovorom je bio utvrđen datum dospijeća za otplatu u cijelosti svih financijskih sredstava koja su stavljena na raspolaganje i za otkazivanje svih preuzetih obveza, prava i obveza na temelju ugovora; uvjeti u vezi s povlačenjima sredstava i isplatama iz točke (a) uključuju odredbe o duljini razdoblja otplate za svako povlačenje ili isplatu, primijenjenu kamatnu stopu ili metodu izračuna kamatne stope te maksimalan iznos.

                           Članak 2.j
                           Zabranjuje se pružanje usluga osiguranja ili reosiguranja za:

                                       (a)

                                       bjelorusku vladu, njezina javna tijela, korporacije ili agencije;

                                       (b)

                                       bilo koju fizičku ili pravnu osobu, subjekt ili tijelo koji djeluju u ime ili prema uputama pravne osobe, subjekta ili tijela iz točke (a).

                           Članak 2.k
                           Zabranjuje se svjesno i namjerno sudjelovanje u aktivnostima čiji je cilj ili učinak izravno ili neizravno zaobilaženje zabrana utvrđenih u člancima 2.c, 2.d, 2.e, 2.f, 2.g, 2.h, 2.i i 2.j.

                           Članak 2.l
                           Uz zabrane utvrđene u članku 2.i zabranjeno je sljedeće:

                                       (a)

                                       bilo koja isplata ili plaćanje od strane Europske investicijske banke (EIB) na temelju bilo kojih postojećih sporazuma, ili u vezi s njima, koje su sklopili Republika Bjelarus ili bilo koje njezino javno tijelo i EIB;

                                       (b)

                                       nastavak od strane EIB-a svih postojećih ugovora o uslugama tehničke pomoći u vezi s projektima koji se provode u Bjelarusu i financiraju na temelju sporazumâ iz točke (a) te su namijenjeni izravnoj ili neizravnoj koristi Republike Bjelarusa ili bilo kojeg njezina javnog tijela.

                           Članak 2.m
                           Države članice poduzimaju djelovanja potrebna za ograničavanje sudjelovanja u Bjelarusu multilateralnih razvojnih banaka čije su one članice, posebno Međunarodne banke za obnovu i razvoj i Europske banke za obnovu i razvoj, među ostalim glasovanjem protiv novih zajmova ili drugih oblika financiranja za subjekte navedene u članku 2.i, osim za one navedene u njegovim stavcima 2. i 3., te ne dovodeći u pitanje projekte kojima se financira potpora privatnog sektora malim i srednjim poduzećima.”;

                        3.

                        Prilog se mijenja kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 24. lipnja 2021.

                  Za Vijeće

                  Predsjednica

               A. P. ZACARIAS

            (1)  Odluka Vijeća 2012/642/ZVSP od 15. listopada 2012. o mjerama ograničavanja s obzirom na stanje u Bjelarusu (SL L 285, 17.10.2012., str. 1.).

            (2)  Uredba Vijeća (EZ) br. 428/2009 od 5. svibnja 2009. o uspostavljanju režima Zajednice za kontrolu izvoza, prijenosa, brokeringa i provoza robe s dvojnom namjenom (SL L 134, 29.5.2009., str. 1.).

            PRILOG

               1.

                  Naziv Priloga Odluci 2012/642/ZVSP mijenja se u Prilog I.;

               2.
               dodaju se sljedeći prilozi:

                     „PRILOG II.

                        POPIS OSOBA, SUBJEKATA ILI TIJELA IZ ČLANKA 2.d

                     PRILOG III.

                        POPIS PRAVNIH OSOBA, SUBJEKATA ILI TIJELA IZ ČLANAKA 2.h I 2.i

                     Belarusbank
                     Belinvestbank (bjeloruska banka za razvoj i obnovu)
                     Belagroprombank

               ”.


title: Odluka (EU) 2021/1032 Europskog parlamenta od 27. travnja 2021. o produljenju, za dodatno razdoblje, mandata Istražnog odbora za ispitivanje navodnih kršenja i nepravilnosti u primjeni prava Unije u području zaštite životinja tijekom prijevoza unutar Unije i izvan nje

text:
               25.6.2021

               HR

               Službeni list Europske unije

               L 226/1

      ODLUKA (EU) 2021/1032 EUROPSKOG PARLAMENTA
      od 27. travnja 2021.
      o produljenju, za dodatno razdoblje, mandata Istražnog odbora za ispitivanje navodnih kršenja i nepravilnosti u primjeni prava Unije u području zaštite životinja tijekom prijevoza unutar Unije i izvan nje
      EUROPSKI PARLAMENT,

                  —

                  uzimajući u obzir prijedlog Konferencije predsjednika,

                  —

                  uzimajući u obzir članak 226. Ugovora o funkcioniranju Europske unije,

                  —

                  uzimajući u obzir Odluku 95/167/EZ, Euratom, EZUČ Europskog parlamenta, Vijeća i Komisije od 19. travnja 1995. o detaljnim odredbama o izvršavanju prava Europskog parlamenta na istragu (1),

                  —

                  uzimajući u obzir svoju Odluku (EU) 2020/1089 od 19. lipnja 2020. o osnivanju istražnog odbora za ispitivanje navodnih kršenja i nepravilnosti u primjeni prava Unije u području zaštite životinja tijekom prijevoza unutar Unije i izvan nje, njegovim ovlastima, brojčanom sastavu i trajanju mandata (2),

                  —

                  uzimajući u obzir svoju Odluku (EU) 2021/429 od 20. siječnja 2021. o o produljenju mandata Istražnog odbora za ispitivanje navodnih kršenja i nepravilnosti u primjeni prava Unije u području zaštite životinja tijekom prijevoza unutar Unije i izvan nje (3),

                  —

                  uzimajući u obzir članak 208. stavak 11. Poslovnika,

                  A

                  budući da je Istražni odbor zatražio drugo produljenje svojega mandata kako bi mi se omogućilo da u cijelosti i ispravno izvrši svoj mandat;

                  1.

                  Odlučio je produljiti mandat Istražnom odboru za dodatno razdoblje od tri mjeseca.

               Za Europski parlament

               Predsjednik

            D. M. SASSOLI

         (1)  SL L 113, 19.5.1995., str. 1.

         (2)  SL L 239 I, 24.7.2020., str. 1.

         (3)  SL L 86, 12.3.2021., str. 1.


title: Odluka Komisije (EU) 2021/1038 оd 23. lipnja 2021. o odobrenju prijelaznog razdoblja Kraljevini Nizozemskoj u skladu s Odlukom 2008/477/EZ u pogledu ažuriranja odgovarajućih tehničkih uvjeta koji se primjenjuju na frekvencijski pojas 2500–2690 MHz (priopćeno pod brojem dokumenta C(2021) 4433) (Vjerodostojan je samo tekst na nizozemskom jeziku)

text:
                  25.6.2021

                  HR

                  Službeni list Europske unije

                  L 226/38

         ODLUKA KOMISIJE (EU) 2021/1038
         оd 23. lipnja 2021.
         o odobrenju prijelaznog razdoblja Kraljevini Nizozemskoj u skladu s Odlukom 2008/477/EZ u pogledu ažuriranja odgovarajućih tehničkih uvjeta koji se primjenjuju na frekvencijski pojas 2 500–2 690 MHz

               (priopćeno pod brojem dokumenta C(2021) 4433)

         (Vjerodostojan je samo tekst na nizozemskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 5.,
         uzimajući u obzir Odluku Komisije 2008/477/EZ od 13. lipnja 2008. o usklađivanju frekvencijskog pojasa 2 500–2 690 MHz za zemaljske sustave koji pružaju usluge elektroničkih komunikacija u Zajednici (2), a posebno njezin članak 2. stavak 2.,
         uzimajući u obzir zahtjev Nizozemske od 6. siječnja 2021.,
         budući da:

                     (1)

                     Odlukom 2008/477/EZ propisano je da države članice određuju i stavljaju na raspolaganje, na neisključivoj osnovi, frekvencijski pojas 2 500–2 690 MHz za zemaljske sustave koji mogu pružati elektroničke komunikacijske usluge u skladu s parametrima određenima u Prilogu toj odluci.

                     (2)

                     Člankom 2. stavkom 2. Odluke 2008/477/EZ propisano je da države članice u kojima se na dan stupanja na snagu te odluke izvan potpojasa 2 570–2 620 MHz upotrebljavaju načini rada dupleks s vremenskom podjelom ili „samo silazna veza” mogu zatražiti prijelazno razdoblje za provedbu te odluke na temelju članka 4. stavka 5. Odluke 676/2002/EZ.

                     (3)

                     Nizozemska je obavijestila Komisiju da, iako su izdane dozvole za uporabu većeg dijela potpojasa 2 570–2 620 MHz u skladu s Provedbenom odlukom Komisije (EU) 2020/636 (3), za dva ograničena dijela pojasa, tj. 2 565–2 570 MHz i 2 685–2 690 MHz, i dalje vrijede dvije dozvole za način rada dupleks s vremenskom podjelom (TDD) umjesto dupleks s frekvencijskom podjelom (FDD) koje su izdane 2010. na temelju Odlukom 2008/477/EZ, a istječu 2030.

                     (4)

                     Dopisom Komisiji od 6. siječnja 2021. Nizozemska je zatražila prijelazno razdoblje u skladu s člankom 2. stavkom 2. Odluke 2008/477/EZ kako bi zadržala valjanost dviju Navedenih dozvola za način rada TDD do njihova isteka. Te su dozvole dodijeljene odlukama agencije Agentschap Telecom van het Ministerie van Economische Zaken en Klimaat. Jedna dozvola izdana je pod referentnim brojem AT-EZK/7635162, broj dosjea 6781570-G1 i vrijedi od 3. siječnja 2013. do 2. siječnja 2030., a druga pod referentnim brojem AT-EZK/7937970, broj dosjea 6697351 i vrijedi od 11. svibnja 2010. do 11. svibnja 2030.

                     (5)

                     Nizozemska je u prilog zahtjevu dostavila dovoljno informacija i obrazloženja. Zadržavanjem dviju postojećih dozvola za pružanje javnih usluga mobilnih komunikacija tijekom prijelaznog razdoblja nizozemska nadležna tijela izbjegavaju to da nositelji tih dozvola moraju prekinuti pružanje usluga mobilnih komunikacija te izbjegavaju narušavanje jednakih uvjeta tržišnog natjecanja koji su trenutačno na tržištu mobilnih komunikacija u Nizozemskoj. Nadalje, zbog velikih ograničenja uporabe dvaju odgovarajućih blokova spektra te se dozvole nisu mogle uključiti u definiranje i određivanje općeprimjenjive gornje granice spektra. Stoga će se prijelaznim razdobljem osigurati stabilnost tržišnog natjecanja na tržištu mobilnih komunikacija i neće se neopravdano odgoditi provedba Odluke 2008/477/EZ u Nizozemskoj.

                     (6)

                     Osim toga, ograničenja emisijske snage povezana s uporabom tog spektra na temelju relevantnih dozvola u skladu su s međunarodnim sporazumima o koordinaciji sklopljenima sa susjednim državama članicama radi izbjegavanja smetnji u tim državama članicama. Prema tome, prijelazno razdoblje neće odgoditi provedbu Odluke 2008/477/EZ u susjednim državama članicama.

                     (7)

                     Usto, prijelazno razdoblje odnosilo bi se samo na ono što je nužno kako se ne bi spriječila uspostava zajedničkog okvira i usklađenih tehničkih uvjeta za uporabu pojasa 2 500 – 2 690 MHz; ograničenja u pojasu 2 685–2 690 MHz propisana su radi zaštite službi radioastronomije u susjednom pojasu, a uporaba frekvencije 2 565–2 570 MHz ograničena je radi zaštite susjedne uporabe FDD-a.

                     (8)

                     Stoga bi se tim prijelaznim razdobljem osiguralo da se postignu ciljevi politike EU-a u pojasu 2 500–2 690 MHz uz najmanji trošak za svaku državu članicu i operatora.

                     (9)

                     Stoga se zatraženo prijelazno razdoblje čini opravdanim i proporcionalnim te se njime ne bi neopravdano odgodila provedba Odluke 2008/477/EZ u Nizozemskoj ni u drugim državama članicama niti bi se stvorile neopravdane razlike među državama članicama kad je riječ o tržišnom natjecanju i zakonodavstvu.

                     (10)

                     Zatraženo je stajalište članova Odbora za radiofrekvencijski spektar, koji su na sastancima održanima 9. i 10. ožujka 2021. izjavili da se ne protive tom prijelaznom razdoblju,

               DONIJELA JE OVU ODLUKU:

            Članak 1.
            Nizozemskoj se odobrava prijelazno razdoblje na temelju Odluke 2008/477/EZ u skladu s uvjetima utvrđenima u toj odluci.

            Članak 2.
            Nizozemskoj se odobrava da najkasnije do 11. svibnja 2030. upotrebljava način rada dupleks s vremenskom podjelom (TDD) umjesto dupleksa s frekvencijskom podjelom (FDD) u potpojasevima 2 565–2 570 MHz i 2 685–2 690 MHz.

            Članak 3.
            Nizozemska nastavlja osiguravati da se upotrebom TDD-a na temelju članka 2. neopravdano ne odgodi provedba Provedbene odluke 2008/477/EZ, da se ne stvaraju neopravdane razlike među državama članicama s obzirom na stanje tržišnog natjecanja i regulative te da se ne utječe na zemaljske sustave kojima se mogu pružati usluge elektroničkih komunikacija koje su već u funkciji ili će se uvesti u frekvencijskom pojasu 2 500–2 690 MHz u skladu s tehničkim parametrima usklađenima Odlukom (EU) 2008/477/EZ u drugim državama članicama.

            Članak 4.
            Ova je Odluka upućena Kraljevini Nizozemskoj.

            Sastavljeno u Bruxellesu 23. lipnja 2021.

                  Za Komisiju

               Thierry BRETON

                  Član Komisije

            (1)  SL L 108, 24.4.2002., str. 1.

            (2)  SL L 163, 24.6.2008., str. 37.

            (3)  Provedbena odluka Komisije (EU) 2020/636 оd 8. svibnja 2020. o izmjeni Odluke 2008/477/EZ u pogledu ažuriranja relevantnih tehničkih uvjeta koji se primjenjuju na frekvencijski pojas 2 500–2 690 MHz (SL L 149, 12.5.2020., str. 3.).


title: Odluka Vijeća (EU) 2021/1054 od 21. lipnja 2021. o stajalištu koje treba zauzeti u ime Europske unije u okviru Vijeća članova Međunarodnog vijeća za masline u pogledu trgovinskih normi koje se primjenjuju na maslinova ulja i ulja komine maslina i metode analize za određivanje udjela stigmastadiena u biljnim uljima

text:
                  28.6.2021

                  HR

                  Službeni list Europske unije

                  L 227/37

         ODLUKA VIJEĆA (EU) 2021/1054
         od 21. lipnja 2021.
         o stajalištu koje treba zauzeti u ime Europske unije u okviru Vijeća članova Međunarodnog vijeća za masline u pogledu trgovinskih normi koje se primjenjuju na maslinova ulja i ulja komine maslina i metode analize za određivanje udjela stigmastadiena u biljnim uljima
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Međunarodni sporazum o maslinovu ulju i stolnim maslinama iz 2015. („Sporazum”) potpisan je u ime Unije u skladu s Odlukom Vijeća (EU) 2016/1892 (1)18. studenoga 2016. u sjedištu Ujedinjenih naroda u New Yorku, podložno njegovu kasnijem sklapanju. Sporazum je privremeno stupio na snagu 1. siječnja 2017. u skladu s njegovim člankom 31. stavkom 2.

                     (2)

                     Sporazum je sklopljen u ime Unije 17. svibnja 2019. Odlukom Vijeća (EU) 2019/848 (2).

                     (3)

                     Na temelju članka 7. stavka 1. Sporazuma Vijeće članova Međunarodnog vijeća za masline („Vijeće članova”) donosi odluke o izmjeni trgovinskih normi koje se primjenjuju na maslinova ulja i ulja komine maslina.

                     (4)

                     Vijeće članova na svojem 113. zasjedanju od 28. do 30. lipnja 2021. treba donijeti odluke o izmjeni trgovinskih normi koje se primjenjuju na maslinova ulja i ulja komine maslina („odluke o izmjeni”).

                     (5)

                     Primjereno je utvrditi stajalište koje treba zauzeti u ime Unije u okviru Vijeća članova jer će odluke o izmjeni koje treba donijeti imati pravne učinke na Uniju u pogledu međunarodne trgovine s drugim članovima Međunarodnog vijeća za masline (IOC) te će moći presudno utjecati na sadržaj prava Unije, konkretno na tržišne standarde za maslinovo ulje koje donosi Komisija na temelju članka 75. Uredbe (EU) br. 1308/2013 Europskog parlamenta i Vijeća (3).

                     (6)

                     Odluke o izmjeni koje treba donijeti Vijeće članova odnose se na promjenu ograničenjâ za pojedine kemijske parametre maslinovih ulja i ulja komine maslina te na izmjenu jedne metode analize. Promjene ograničenjâ obuhvaćaju zamjenu ograničenja za α-tokoferol u rafiniranim uljima upućivanjem na dobru proizvođačku praksu, utvrđivanje ograničenja oleinske i palmitinske kiseline u maslinovim uljima i uljima komine maslina te utvrđivanje ograničenja za eritrodiol u rafiniranim uljima. Metoda analize odnosi se na određivanje udjela stigmastadiena u biljnim uljima. O odlukama o izmjeni opsežno su raspravljali znanstvenici i stručnjaci u području maslinova ulja iz Komisije i iz država članica. Odlukama o izmjeni pridonijet će se međunarodnom usklađivanju normi za maslinovo ulje i uspostavit će se okvir kojim će se osigurati pošteno tržišno natjecanje u trgovini proizvodima iz sektora maslinova ulja. Stoga bi odluke o izmjeni trebalo poduprijeti.

                     (7)

                     Ako donošenje odluka o izmjeni na 113. zasjedanju Vijeća članova bude odgođeno zbog nemogućnosti pojedinih članova da daju svoje odobrenje, stajalište da se podupre donošenje odluka o izmjeni trebalo bi zauzeti u ime Unije u okviru mogućeg postupka donošenja odluka od strane Vijeća članova razmjenom prepiske, na temelju članka 10. stavka 6. Sporazuma. Postupak donošenja odluka razmjenom prepiske trebalo bi pokrenuti prije sljedećeg redovnog zasjedanja Vijeća članova u studenome 2021.

                     (8)

                     Kako bi se zaštitio interes Unije, ako postoji vjerojatnost da će na stajalište koje treba zauzeti u ime Unije utjecati nove znanstvene ili tehničke informacije iznesene prije 113. zasjedanja Vijeća članova ili na tom zasjedanju, predstavnicima Unije u Vijeću članova trebalo bi dopustiti da zahtijevaju odgodu donošenja odluka o izmjeni za kasnije zasjedanje Vijeća članova,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Vijeća članova na njegovu 113. zasjedanju od 28. do 30. lipnja 2021. ili u okviru postupka donošenja odluka od strane Vijeća članova razmjenom prepiske, koji treba pokrenuti prije njegova sljedećeg redovnog zasjedanja u studenome 2021., u pogledu trgovinskih normi koje se primjenjuju na maslinova ulja i ulja komine maslina jest da se podupre donošenje odluka od strane Vijeća članova o izmjeni trgovinskih normi koje se primjenjuju na maslinova ulja i ulja komine maslina i metode analize za određivanje udjela stigmastadiena u biljnim uljima (4).

            Članak 2.
            Ako postoji vjerojatnost da će na stajalište iz članka 1. utjecati nove znanstvene ili tehničke informacije iznesene prije 113. zasjedanja Vijeća članova ili na tom zasjedanju, Unija zahtijeva da se donošenje odluka od strane Vijeća o izmjeni trgovinskih normi ili metoda koje se primjenjuju na maslinova ulja i ulja komine maslina odgodi dok se ne utvrdi stajalište Unije na temelju tih novih informacija.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 21. lipnja 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (EU) 2016/1892 od 10. listopada 2016. o potpisivanju, u ime Europske unije, i privremenoj primjeni Međunarodnog sporazuma o maslinovu ulju i stolnim maslinama iz 2015. (SL L 293, 28.10.2016., str. 2.).

            (2)  Odluka Vijeća (EU) 2019/848 od 17. svibnja 2019. o sklapanju, u ime Europske unije, Međunarodnog sporazuma o maslinovu ulju i stolnim maslinama iz 2015. (SL L 139, 27.5.2019., str. 1.).

            (3)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

            (4)  Vidjeti dokument ST 8638/21 na http://register.consilium.europa.eu.


title: Odluka Vijeća (EU) 2021/1055 od 21. lipnja 2021. o stajalištu koje treba zauzeti u ime Europske unije u okviru konferencije ugovornih stranaka Konvencije o sakupljanju, odlaganju i prihvatu otpada nastalog tijekom plovidbe Rajnom i drugim unutarnjim vodnim putovima (CDNI) o donošenju rezolucije čiji je cilj proširiti zabranu ispuštanja kućanskih otpadnih voda na plovila unutarnje plovidbe koja prevoze od 12 do 50 putnika

text:
                  28.6.2021

                  HR

                  Službeni list Europske unije

                  L 227/39

         ODLUKA VIJEĆA (EU) 2021/1055
         od 21. lipnja 2021.
         o stajalištu koje treba zauzeti u ime Europske unije u okviru konferencije ugovornih stranaka Konvencije o sakupljanju, odlaganju i prihvatu otpada nastalog tijekom plovidbe Rajnom i drugim unutarnjim vodnim putovima (CDNI) o donošenju rezolucije čiji je cilj proširiti zabranu ispuštanja kućanskih otpadnih voda na plovila unutarnje plovidbe koja prevoze od 12 do 50 putnika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. stavak 1. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Konvencija o sakupljanju, odlaganju i prihvatu otpada nastalog tijekom plovidbe Rajnom i drugim unutarnjim vodnim putovima (CDNI) od 9. rujna 1996. stupila je na snagu 1. studenoga 2009.

                     (2)

                     Na temelju članka 19. CDNI-ja konferencija ugovornih stranaka može izmijeniti CDNI i njegove priloge.

                     (3)

                     Djelovanjem Unije u sektoru unutarnje plovidbe trebalo bi nastojati osigurati jednoobraznost tehničkih pravila koja se primjenjuju u Uniji u pogledu plovilâ unutarnje plovidbe.

                     (4)

                     Konferencija ugovornih stranaka CDNI-ja na svojem sastanku 22. lipnja 2021. treba donijeti rezoluciju čiji je cilj proširiti zabranu ispuštanja kućanskih otpadnih voda na plovila unutarnje plovidbe koja prevoze više od 12 putnika i putničkih plovila s kabinama s više od 12 ležajeva. Odredbama te rezolucije uvest će se obveza ugradnje odgovarajuće opreme na plovila obuhvaćena područjem primjene te rezolucije.

                     (5)

                     Tehničkim standardom za plovila unutarnje plovidbe (ES-TRIN 2019/1) koji je 8. studenoga 2018. donio Europski odbor za izradu standardâ unutarnje plovidbe (CESNI) utvrđena su jedinstvena tehnička pravila potrebna za osiguravanje sigurnosti plovilâ unutarnje plovidbe. Standard uključuje posebne odredbe o određenim kategorijama plovila kao što su putnička plovila, odredbe o opremi i uređajima na plovilima, uključujući postrojenja za sakupljanje i zbrinjavanje otpadnih voda, kao i upute za primjenu tog tehničkog standarda.

                     (6)

                     Primjereno je utvrditi stajalište koje treba zauzeti u ime Unije u okviru konferencije ugovornih stranaka CDNI-ja jer će odredbe rezolucije moći presudno utjecati na sadržaj prava Unije, to jest na Direktivu (EU) 2016/1629 Europskog parlamenta i Vijeća (1).

                     (7)

                     Rezolucijom bi se trebala povećati usklađenost sa zahtjevima utvrđenima pravom Unije, prvenstveno kada je riječ o datumima početka primjene obveze ugradnje odgovarajuće opreme za sakupljanje otpadnih voda na plovilima unutarnje plovidbe. Nadalje, rezolucijom se podupiru inicijative i ciljevi povezani sa zaštitom okoliša.

                     (8)

                     Unija nije ugovorna stranaka CDNI-ja. Stajalište Unije trebaju izraziti države članice Unije koje su ugovorne stranke CDNI-ja djelujući zajednički u interesu Unije,

               DONIJELO JE OVU ODLUKU:

            Članak 1.
            Stajalište koje treba zauzeti u ime Europske unije u okviru konferencije ugovornih stranaka Konvencije o sakupljanju, odlaganju i prihvatu otpada nastalog tijekom plovidbe Rajnom i drugim unutarnjim vodnim putovima („CDNI”), na njezinu sastanku 22. lipnja 2021., jest suglasiti se s donošenjem rezolucije čiji je cilj proširenje zabrane ispuštanja kućanskih otpadnih voda na plovila unutarnje plovidbe koja prevoze od 12 do 50 putnika.

            Članak 2.
            Stajalište iz članka 1. izražavaju države članice Unije koje su članice konferencije ugovornih stranaka CDNI-ja djelujući zajednički u interesu Unije.

            Članak 3.
            Manje izmjene stajališta navedenog u članku 1. mogu se dogovoriti bez daljnje odluke Vijeća.

            Članak 4.
            Ova Odluka stupa na snagu na dan donošenja.

            Sastavljeno u Luxembourgu 21. lipnja 2021.

                  Za Vijeće

                  Predsjednik

               J. BORRELL FONTELLES

            (1)  Direktiva (EU) 2016/1629 Europskog parlamenta i Vijeća od 14. rujna 2016. o utvrđivanju tehničkih pravila za plovila unutarnje plovidbe, izmjeni Direktive 2009/100/EZ i stavljanju izvan snage Direktive 2006/87/EZ (SL L 252, 16.9.2016., str. 118.).


Odluka Komisije od 18/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10297 - CDPQ / OTPP / OHIO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10204 - TOTAL PRODUCE / DOLE FOOD COMPANY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 17/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10269 - TDR CAPITAL / ARROW GLOBAL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10282 - ICG / INFRA GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10291 - ARÇELIK / WHIRLPOOL BEYAZ) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10298 - COLONY CAPITAL / PLATINUM SPRING / EDGEPOINT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10171 - INEOS / DAIMLER / MERCEDES-BENZ GRAND PRIX) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2021/1065 od 28. lipnja 2021. o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)

text:
                  29.6.2021

                  HR

                  Službeni list Europske unije

                  L 229/11

         ODLUKA VIJEĆA (ZVSP) 2021/1065
         od 28. lipnja 2021.
         o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 12. prosinca 2005. donijelo Zajedničku akciju 2005/889/ZVSP (1) o uspostavi Misije pomoći Europske unije za granični prijelaz Rafah (EU BAM Rafah).

                     (2)

                     Vijeće je 30. lipnja 2020. donijelo Odluku (ZVSP) 2020/955 (2) o izmjeni Zajedničke akcije 2005/889/ZVSP i njezinu produljenju do 30. lipnja 2021.

                     (3)

                     U kontekstu strateškog preispitivanja misije EU BAM Rafah Politički i sigurnosni odbor (PSO) postigao je 4. ožujka 2021. dogovor o tome da bi misiju EU BAM Rafah trebalo produljiti za daljnje razdoblje od 24 mjeseca, do 30. lipnja 2023.

                     (4)

                     PSO je 1. lipnja 2021. također napomenuo da bi, uzimajući u obzir informacije koje su dostavili Izrael i Palestinska uprava, misiju EU BAM Rafah u ovoj fazi trebalo produljiti za godinu dana, odnosno do 30. lipnja 2022.

                     (5)

                     Zajedničku akciju 2005/889/ZVSP trebalo bi stoga na odgovarajući način izmijeniti.

                     (6)

                     Misija EU BAM Rafah provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su navedeni u članku 21. Ugovora,

               DONIJELO JE OVU ODLUKU:

            Članak 1.
            Zajednička akcija 2005/889/ZVSP mijenja se kako slijedi:

                        1.

                        u članku 13. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s misijom EU BAM Rafah za razdoblje od 1. srpnja 2021. do 30. lipnja 2022. iznosi 2 460 000 EUR.”;

                        2.

                        u članku 16. drugi stavak zamjenjuje se sljedećim:
                        „Prestaje važiti 30. lipnja 2022.”.

            Članak 2.
            Ova Odluka stupa na snagu na dan donošenja.
            Primjenjuje se od 1. srpnja 2021.

            Sastavljeno u Luxembourgu 28. lipnja 2021.

                  Za Vijeće

                  Predsjednica

               M. do C. ANTUNES

            (1)  Zajednička akcija Vijeća 2005/889/ZVSP od 25. studenog 2005. o uspostavi Misije pomoći Europske unije za granični prijelaz Rafah (EU BAM Rafah) (SL L 327, 14.12.2005., str. 28.).

            (2)  Odluka Vijeća (ZVSP) 2020/955 od 30. lipnja 2020. o izmjeni Zajedničke akcije 2005/889/ZVSP o uspostavi Misije pomoći Europske unije za granični prijelaz Rafah (EU BAM Rafah) (SL L 212, 3.7.2020., str. 18.).


title: Odluka Vijeća (ZVSP) 2021/1066 od 28. lipnja 2021. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS)

text:
                  29.6.2021

                  HR

                  Službeni list Europske unije

                  L 229/13

         ODLUKA VIJEĆA (ZVSP) 2021/1066
         od 28. lipnja 2021.
         o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 3. srpnja 2013. donijelo Odluku 2013/354/ZVSP (1) kojom se misija EUPOL COPPS nastavlja od 1. srpnja 2013.

                     (2)

                     Vijeće je 29. lipnja 2020. donijelo Odluku (ZVSP) 2020/902 (2) o izmjeni Odluke 2013/354/ZVSP i njezinu produljenju od 1. srpnja 2020. do 30. lipnja 2021.

                     (3)

                     U kontekstu strateškog preispitivanja misije EUPOL COPPS Politički i sigurnosni odbor (PSO) postigao je 4. ožujka 2021. dogovor o tome da bi misiju EUPOL COPPS trebalo produljiti za daljnje razdoblje od 24 mjeseca, do 30. lipnja 2023.

                     (4)

                     PSO je 1. lipnja 2021. također napomenuo da bi, uzimajući u obzir informacije koje su dostavili Izrael i Palestinska samouprava, misiju EUPOL COPPS u ovoj fazi trebalo produljiti za godinu dana, odnosno do 30. lipnja 2022.

                     (5)

                     Odluku 2013/354/ZVSP trebalo bi stoga na odgovarajući način izmijeniti.

                     (6)

                     Misija EUPOL COPPS provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su navedeni u članku 21. Ugovora,

               DONIJELO JE OVU ODLUKU:

            Članak 1.
            Odluka 2013/354/ZVSP mijenja se kako slijedi:

                        1.

                        u članku 12. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s misijom EUPOL COPPS za razdoblje od 1. srpnja 2021. do 30. lipnja 2022. iznosi 12 600 000 EUR.”;

                        2.

                        u članku 15. treći stavak zamjenjuje se sljedećim:
                        „Prestaje važiti 30. lipnja 2022.”.

            Članak 2.
            Ova Odluka stupa na snagu na dan donošenja.
            Primjenjuje se od 1. srpnja 2021.

            Sastavljeno u Luxembourgu 28. lipnja 2021.

                  Za Vijeće

                  Predsjednica

               M. do C. ANTUNES

            (1)  Odluka Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS) (SL L 185, 4.7.2013., str. 12.).

            (2)  Odluka Vijeća (ZVSP) 2020/902 od 29. lipnja 2020. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS) (SL L 207, 30.6.2020., str. 30.).


               29.6.2021

               HR

               Službeni list Europske unije

               C 255/72

      P9_TA(2019)0095
      Neulaganje prigovora na provedbenu mjeru: izmjene Međunarodnog računovodstvenog standarda 39 i Međunarodnih standarda financijskog izvještavanja 7 i 9
      Odluka Europskog parlamenta o neulaganju prigovora na Nacrt uredbe Komisije o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog računovodstvenog standarda 39 i Međunarodnih standarda financijskog izvještavanja 7 i 9 (D064618/01 – 2019/2912(RPS))
      (2021/C 255/14)

         Europski parlament,

                  —

                  uzimajući u obzir Nacrt uredbe Komisije (D064618/01,

                  —

                  uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,

                  —

                  uzimajući u obzir pismo Komisije od 7. studenog 2019. kojim od Europskog parlamenta traži da izjavi kako neće ulagati prigovor na Nacrt uredbe,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 3. prosinca 2019.,

                  —

                  uzimajući u obzir članak 5.a Odluke 1999/468/EZ Vijeća od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2),

                  —

                  uzimajući u obzir članak 112. stavak 4. točku (d) i članak 111. stavak 6. Poslovnika,

                  —

                  uzimajući u obzir mišljenje Odbora za ekonomsku i monetarnu politiku,

                  A.

                  budući da je Odbor za međunarodne računovodstvene standarde (IASB) 26. rujna 2019. objavio izmjene Međunarodnog standarda financijskog izvještavanja (MSFI) 9 – Financijski instrumenti i Međunarodni računovodstveni standard (MRS) 39 – Financijski instrumenti; budući da je svrha tih izmjena pružiti općenito olakšice u vezi sa zamjenskom međubankovnom ponudbenom kamatnom stopom (IBOR) 1. faze; budući da te izmjene pojašnjavaju poduzećima koja izvještavaju prema MSFI-ju i njihovim revizorima da se regulatornom zamjenom referentnih stopa na cijelom tržištu poboljšanim kamatama koje su gotovo bez rizika ne bi prekinuo odnos zaštite od rizika zbog nesigurnosti povezane sa zamjenom; budući da se tim izmjenama pruža pravna sigurnost u kontekstu financijskog izvještavanja prema MSFI-ju i IAS-u te se sprječava nepotreban stres u financijskom sustavu; budući da je Komisija apelirala na Odbor za međunarodne računovodstvene standarde da ubrza objavu tih izmjena kako bi ih Unija mogla pravovremeno podržati;

                  B.

                  budući da je Europska savjetodavna skupina za financijsko izvještavanje (EFRAG) 16. listopada 2019. Komisiji savjetovala odobravanje tih izmjena;

                  C.

                  budući da je Komisija došla do zaključka da tumačenje ispunjava tehničke kriterije za usvajanje iz članka 3. stavka 2. Uredbe (EZ) br. 1606/2002 i tvrdi da bi se tim predloženim izmjenama izbjegao mogući prekid odnosa zaštite od rizika koji proizlazi iz nesigurnosti povezane s prelaskom na IBOR tako da se financijskim izvještajima urađenima prema MSFI-ju može na odgovarajući način prikazati učinak upravljanja rizikom i spriječiti neopravdana volatilnost dobiti ili gubitka;

                  D.

                  budući da je Računovodstveni regulatorni odbor 5. studenog 2019. dao pozitivno mišljenje o tim izmjenama;

                  E.

                  budući da je Odbor za međunarodne računovodstvene standarde odredio da te izmjene MSFI-ja 9 i IAS 39 stupaju na snagu 1. siječnja 2020., s time da je ranija primjena dopuštena; budući da financijske institucije koje podliježu računovodstvenim normama MSFI-ja i IAS-a ne mogu za svoje financijske izvještaje za 2019. koristiti tretman u skladu s tim predloženim izmjenama prije nego što se one odobre i objave; budući da bi se poduzeća Unije našla u nepovoljnom položaju u odnosu na konkurenciju u drugim jurisdikcijama kad se ne bi mogla koristiti olakšicama iz tih izmjena; budući da bi te izmjene stoga trebalo odobriti i objaviti prije kraja prosinca 2019. kako bi se mogle primjenjivati na financijska razdoblja koja počinju 1. siječnja 2020. ili prije ili poslije tog datuma;

                  1.

                  izjavljuje da neće ulagati prigovor na Nacrt uredbe Komisije;

                  2.

                  nalaže svojem predsjedniku da ovu Odluku proslijedi Komisiji i, radi obavijesti, Vijeću.

         (1)  SL L 243, 11.9.2002., str. 1.

         (2)  SL L 184, 17.7.1999., str. 23.


               29.6.2021

               HR

               Službeni list Europske unije

               C 255/74

      P9_TA(2019)0100
      Zaključenje poslovnih knjiga Europskog potpornog ureda za azil (EASO) za financijsku godinu 2017.
      Odluka Europskog parlamenta od 18. prosinca 2019. o zaključenju poslovnih knjiga Europskog potpornog ureda za azil za financijsku godinu 2017. (2019/2909(RSP))
      (2021/C 255/15)

         Europski parlament,

                  —

                  uzimajući u obzir završnu godišnju računovodstvenu dokumentaciju Europskog potpornog ureda za azil za financijsku godinu 2017.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog potpornog ureda za azil za financijsku godinu 2017. s odgovorom Ureda (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 12. veljače 2019. o razrješnici koju Ured treba dobiti za izvršenje proračuna za financijsku godinu 2017. (05825/2019 – C8-0098/2019),

                  —

                  uzimajući u obzir svoju Odluku od 26. ožujka 2019. (3) o odgodi Odluke o razrješnici za financijsku godinu 2017. i odgovore izvršne direktorice Europskog potpornog ureda za azil,

                  —

                  uzimajući u obzir svoju Odluku od 23. listopada 2019. (4) o odbijanju davanja razrješnice izvršnoj direktorici Europskog potpornog ureda za azil za financijsku godinu 2017.,

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (5), a posebno njezin članak 208.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (6), a posebno njezin članak 70.,

                  —

                  uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil (7), a posebno njezin članak 36.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (8), a posebno njezin članak 108.,

                  —

                  uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća (9), a posebno njezin članak 105.,

                  —

                  uzimajući u obzir članak 100. Poslovnika i Prilog V. Poslovniku,

                  1.

                  odobrava zaključenje poslovnih knjiga Europskog potpornog ureda za azil za financijsku godinu 2017.;

                  2.

                  nalaže svojem predsjedniku da ovu Odluku proslijedi izvršnoj direktorici Europskog potpornog ureda za azil, Vijeću, Komisiji i Revizorskom sudu te da je da na objavu u Službenom listu Europske unije (serija L).

         (1)  SL C 434, 30.11.2018., str. 116.

         (2)  SL C 434, 30.11.2018., str. 116.

         (3)  SL L 249, 27.9.2019., str. 182.

         (4)  Usvojeni tekstovi, P9_TA(2019)0039.

         (5)  SL L 298, 26.10.2012., str. 1.

         (6)  SL L 193, 30.7.2018., str. 1.

         (7)  SL L 132, 29.5.2010., str. 11.

         (8)  SL L 328, 7.12.2013., str. 42.

         (9)  SL L 122, 10.5.2019., str. 1.


               29.6.2021

               HR

               Službeni list Europske unije

               C 255/99

      P9_TA(2019)0093
      Imenovanje člana Izvršnog odbora Europske središnje banke
      Odluka Europskog parlamenta od 17. prosinca 2019. o preporuci Vijeća u vezi s imenovanjem člana Izvršnog odbora Europske središnje banke (12451/2019 – C9-0149/2019 – 2019/0817(NLE))
      (Savjetovanje)
      (2021/C 255/24)

         Europski parlament,

                  —

                  uzimajući u obzir preporuku Vijeća od 10. listopada 2019. (12451/2019) (1),

                  —

                  uzimajući u obzir članak 283. stavak 2. drugi podstavak Ugovora o funkcioniranju Europske unije, u skladu s kojim se Europsko vijeće savjetovalo s Parlamentom (C9-0149/2019),

                  —

                  uzimajući u obzir svoju Rezoluciju od 14. ožujka 2019. o rodnoj ravnoteži u imenovanjima u području ekonomske i monetarne politike EU-a (2),

                  —

                  uzimajući u obzir članak 130. Poslovnika,

                  —

                  uzimajući u obzir izvješće Odbora za ekonomsku i monetarnu politiku (A9-0049/2019),

                  A.

                  budući da se Europsko vijeće pismom od 16. listopada 2019. savjetovalo s Europskim parlamentom u vezi s imenovanjem Fabija Panette na funkciju člana Izvršnog odbora Europske središnje banke na mandat od osam godina, počevši od 1. siječnja 2020.;

                  B.

                  budući da je Odbor za ekonomsku i monetarnu politiku ocijenio kvalifikacije predloženog kandidata, posebno u smislu uvjeta navedenih u članku 283. stavku 2. Ugovora o funkcioniranju Europske unije i nužne potpune neovisnosti ESB-a, u skladu s člankom 130. Ugovora; budući da je, u okviru tog ocjenjivanja, odbor zaprimio životopis kandidata kao i njegove odgovore na pismeni upitnik koji mu je upućen;

                  C.

                  budući da je u tom odboru 3. prosinca 2019. održano saslušanje kandidata na kojem je dao uvodnu izjavu te odgovarao na pitanja članova odbora;

                  D.

                  budući da se Upravno vijeće Europske središnje banke sastoji od članova Izvršnog odbora Europske središnje banke i devetnaest guvernera nacionalnih središnjih banaka država članica čija je valuta euro; budući da su trenutačno svi oni muškarci;

                  E.

                  budući da je Parlament u više navrata izrazio nezadovoljstvo u pogledu postupka imenovanja članova Izvršnog odbora Europske središnje banke te pozvao da se proces u tom smislu poboljša; budući da je Parlament zatražio da se pravodobno dostavi rodno uravnotežen uži popis s najmanje dva imena;

                  F.

                  budući da je Parlament 17. rujna 2019. dao pozitivno mišljenje o preporuci Vijeća o imenovanju Christine Lagarde prvom predsjednicom Europske središnje banke;

                  G.

                  budući da su žene i dalje nedovoljno zastupljene u Upravnom vijeću Europske središnje banke; budući da Parlament žali zbog toga što države članice nisu ozbiljno shvatile taj zahtjev te poziva nacionalne institucije i institucije EU-a da aktivno rade na postizanju rodne ravnoteže u sljedećim imenovanjima;

                  H.

                  budući da bi sve institucije i tijela EU-a i država članica trebali provoditi konkretne mjere za postizanje rodne ravnoteže;

                  1.

                  daje pozitivno mišljenje o preporuci Vijeća da se Fabio Panetta imenuje članom Izvršnog odbora Europske središnje banke;

                  2.

                  nalaže svojem predsjedniku da ovu Odluku proslijedi Europskom vijeću, Vijeću i vladama država članica.

         (1)  Još nije objavljeno u Službenom listu.

         (2)  Usvojeni tekstovi, P8_TA(2019)0211.


               29.6.2021

               HR

               Službeni list Europske unije

               C 255/101

      P9_TA(2019)0094
      Imenovanje člana Izvršnog odbora Europske središnje banke
      Odluka Europskog parlamenta od 17. prosinca 2019. o preporuci Vijeća u vezi s imenovanjem članice Izvršnog odbora Europske središnje banke (13651/2019 – C9-0173/2019 – 2019/0818(NLE))
      (Savjetovanje)
      (2021/C 255/25)

         Europski parlament,

                  —

                  uzimajući u obzir preporuku Vijeća od 8. studenoga 2019. (13651/2019) (1),

                  —

                  uzimajući u obzir članak 283. stavak 2. drugi podstavak Ugovora o funkcioniranju Europske unije, u skladu s kojim se Europsko vijeće savjetovalo s Parlamentom (C9-0173/2019),

                  —

                  uzimajući u obzir svoju Rezoluciju od 14. ožujka 2019. o rodnoj ravnoteži u imenovanjima u području ekonomske i monetarne politike EU-a (2),

                  —

                  uzimajući u obzir članak 130. Poslovnika,

                  —

                  uzimajući u obzir izvješće Odbora za ekonomsku i monetarnu politiku (A9-0046/2019),

                  A.

                  budući da se Europsko vijeće pismom od 14. studenoga 2019. savjetovalo s Europskim parlamentom u vezi s imenovanjem Isabel Schnabel na funkciju članice Izvršnog odbora Europske središnje banke na mandat od osam godina, počevši od 1. siječnja 2020.;

                  B.

                  budući da je Odbor za ekonomsku i monetarnu politiku ocijenio kvalifikacije predložene kandidatkinje, posebno u smislu uvjeta navedenih u članku 283. stavku 2. Ugovora o funkcioniranju Europske unije i nužne potpune neovisnosti ESB-a, u skladu s člankom 130. Ugovora; budući da je, u okviru tog ocjenjivanja, Odbor zaprimio životopis kandidatkinje kao i njezine odgovore na pismeni upitnik koji joj je upućen;

                  C.

                  budući da je u Odboru 3. prosinca 2019. održano saslušanje kandidatkinje tijekom kojeg je ona dala uvodnu izjavu, a zatim odgovorila na pitanja članova Odbora;

                  D.

                  budući da se Upravno vijeće Europske središnje banke sastoji od članova Izvršnog odbora Europske središnje banke i devetnaest guvernera nacionalnih središnjih banaka država članica čija je valuta euro; budući da su trenutačno svi oni muškarci;

                  E.

                  budući da je Parlament u više navrata izrazio nezadovoljstvo u pogledu postupka imenovanja članova Izvršnog odbora Europske središnje banke te je pozvao na unaprjeđenje tog postupaka; budući da je Parlament zatražio da se pravodobno dostavi rodno uravnotežen uži popis s najmanje dva imena;

                  F.

                  budući da je Parlament 17. rujna 2019. dao pozitivno mišljenje o preporuci Vijeća o imenovanju Christine Lagarde prvom predsjednicom Europske središnje banke;

                  G.

                  budući da su žene i dalje nedovoljno zastupljene u Upravnom vijeću Europske središnje banke; budući da Parlament žali zbog toga što države članice nisu ozbiljno shvatile taj zahtjev te poziva nacionalne institucije i institucije EU-a da aktivno rade na postizanju rodne ravnoteže u sljedećim imenovanjima;

                  H.

                  budući da bi sve institucije i tijela EU-a i država članica trebali provoditi konkretne mjere kako bi se osigurala rodna ravnoteža;

                  1.

                  daje pozitivno mišljenje o preporuci Vijeća da se Isabel Schnabel imenuje članicom Izvršnog odbora Europske središnje banke;

                  2.

                  nalaže svojem predsjedniku da ovu odluku proslijedi Europskom vijeću, Vijeću i vladama država članica.

         (1)  Još nije objavljeno u Službenom listu.

         (2)  Usvojeni tekstovi, P8_TA(2019)0211.


               29.6.2021

               HR

               Službeni list Europske unije

               C 255/103

      P9_TA(2019)0096
      Izbor Europskog ombudsmana
      Odluka Europskog parlamenta od 18. prosinca 2019. o izboru Europskog ombudsmana (2019/2042(INS))
      (2021/C 255/26)

         Europski parlament,

                  —

                  uzimajući u obzir Ugovor o funkcioniranju Europske unije, a posebno njegov članak 24. stavak treći i članak 228.,

                  —

                  uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,

                  —

                  uzimajući u obzir svoju Odluku 94/262/EZUČ, EZ, Euroatom od 9. ožujka 1994. o pravilima i općim uvjetima koji uređuju obnašanje dužnosti Europskog ombudsmana (1),

                  —

                  uzimajući u obzir članak 231. svojeg Poslovnika,

                  —

                  uzimajući u obzir poziv na podnošenje kandidatura (2),

                  —

                  uzimajući obzir svoje glasovanje od 18. prosinca 2019.,

                  1.

                  izabire Emily O'Reilly radi obnašanja dužnosti Europskog ombudsmana do kraja parlamentarnog saziva;

                  2.

                  zahtijeva da Emily O'Reilly prisegne pred Sudom;

                  3.

                  nalaže svojem predsjedniku da priloženu Odluku objavi u Službenom listu Europske unije;

                  4.

                  nalaže svojem predsjedniku da ovu Odluku proslijedi Vijeću, Komisiji i Sudu.

         (1)  SL L 113, 4.5.1994., str. 15.

         (2)  SL C 293, 30.8.2019., str. 1.

            PRILOG

            ODLUKA EUROPSKOG PARLAMENTA

         od 18. prosinca 2019.
         o izboru Europskog ombudsmana
         EUROPSKI PARLAMENT,
         uzimajući u obzir Ugovor o funkcioniranju Europske unije, a posebno njegov članak 24. stavak treći i članak 228.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
         uzimajući u obzir svoju Odluku 94/262/EZUČ, EZ, Euroatom od 9. ožujka 1994. o pravilima i općim uvjetima koji uređuju obnašanje dužnosti Europskog ombudsmana (1),
         uzimajući u obzir članak 231. svojeg Poslovnika,
         uzimajući u obzir poziv na podnošenje kandidatura (2),
         uzimajući obzir svoje glasovanje od 18. prosinca 2019.,
         ODLUČIO JE:
         izabrati Emily O'Reilly radi obnašanja dužnosti europskog ombudsmana do kraja parlamentarnog saziva.

            U Strasbourgu 18. prosinca 2019.

                  Za Europski parlament

                  Predsjednik

               D. M. SASSOLI

            (1)  SL L 113, 4.5.1994., str. 15.

            (2)  SL C 293, 30.8.2019., str. 1.


title: Odluka Vijeća (EU) 2021/1072 od 28. lipnja 2021. o privremenom odstupanju od Odluke 2013/471/EU o odobravanju dnevnica i naknadi putnih troškova članovima Europskoga gospodarskog i socijalnog odbora i njihovim zamjenicima s obzirom na poteškoće u vezi s putovanjima uzrokovane pandemijom bolesti COVID-19 u Uniji

text:
                  30.6.2021

                  HR

                  Službeni list Europske unije

                  L 230/30

         ODLUKA VIJEĆA (EU) 2021/1072
         od 28. lipnja 2021.
         o privremenom odstupanju od Odluke 2013/471/EU o odobravanju dnevnica i naknadi putnih troškova članovima Europskoga gospodarskog i socijalnog odbora i njihovim zamjenicima s obzirom na poteškoće u vezi s putovanjima uzrokovane pandemijom bolesti COVID-19 u Uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 301. treći stavak,
         budući da:

                     (1)

                     Od izbijanja pandemije bolesti COVID-19, zbog izvanrednih preventivnih mjera i mjera za sprečavanje širenja koje su poduzele države članice, kao što su karantena, provedba politika o radu na daljinu te ograničenja ili zabrane kretanja i putovanja, članovima Europskoga gospodarskog i socijalnog odbora („Odbor”) i njihovim zamjenicima (zajedno „korisnici”) onemogućeno je ili znatno otežano putovati radi fizičkog sudjelovanja na sastancima.

                     (2)

                     S obzirom na te iznimne okolnosti i kako bi se zajamčilo da se aktivnosti Odbora mogu odvijati na primjeren i održiv način u svakom trenutku u svrhu osiguravanja institucijskog kontinuiteta, nužno je privremeno odstupiti od članaka 2., 3. i 4. Odluke Vijeća 2013/471/EU (1) u pogledu isplate dnevnica i naknadi putnih troškova korisnicima. To bi se odstupanje trebalo primjenjivati samo tijekom razdoblja kontinuiranih poteškoća u vezi s putovanjima ili sanitarnih ograničenja u pogledu fizičkih sastanaka uzrokovanih pandemijom bolesti COVID-19 u Uniji.

                     (3)

                     Stvarni administrativni troškovi korisnika koji sudjeluje na sastanku na daljinu elektroničkim putem niži su od iznosa dnevnice koji se trenutačno primjenjuje za sudjelovanje na sastancima uživo, dok vrijeme koje korisnik provede ostaje isto. Stoga je primjereno na odgovarajući način prilagoditi dnevnicu koja se isplaćuje korisnicima koji sudjeluju na sastancima na daljinu elektroničkim putem.

                     (4)

                     Prema potrebi, Odbor bi trebao utvrditi detaljna pravila o odobravanju dnevnica za sudjelovanje na daljinu. U tim bi se pravilima posebice trebali utvrditi slučajevi u kojima se zbog poteškoća u vezi s putovanjima uzrokovanih bolešću COVID-19 ili povezanih restriktivnih mjera dovodi u pitanje mogućnost organizacije sastanaka ili fizičkog sudjelovanja na njima.

                     (5)

                     Odbor bi Vijeću trebao podnositi redovita izvješća o primjeni ove Odluke kako bi se Vijeću omogućilo da ocijeni njezin učinak i kontinuirano postojanje uvjeta kojima se opravdava odstupanje. Na temelju tih izvješća Vijeće bi trebalo razmotriti donošenje odgovarajućih mjera, osobito u okviru buduće sveobuhvatne revizije Odluke 2013/471/EU, koje treba poduzeti prije kraja tekućeg mandata Odbora,

               DONIJELO JE OVU ODLUKU:

            Članak 1.
            Odstupajući od članaka 2., 3. i 4. Odluke 2013/471/EU, ako restriktivne mjere povezane s bolešću COVID-19 dovode u pitanje mogućnost organizacije sastanka ili fizičkog sudjelovanja na njemu, korisnici koji sudjeluju na sastanku na daljinu elektroničkim putem imaju pravo samo na dnevnicu u iznosu od 145 EUR.

            Članak 2.
            Odbor donosi detaljne odredbe o provedbi članka 1. do 2. rujna 2021.

            Članak 3.
            Do 2. siječnja 2022. i svakih šest mjeseci nakon toga Odbor podnosi Vijeću evaluacijsko izvješće o primjeni ove Odluke, a posebno o njezinu proračunskom učinku i o kontinuiranom postojanju poteškoća u vezi s putovanjima uzrokovanih bolešću COVID-19 ili o povezanim restriktivnim mjerama zbog kojih se u pitanje dovodi mogućnost organizacije sastanaka ili fizičkog sudjelovanja na njima.

            Članak 4.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Luxembourgu 28. lipnja 2021.

                  Za Vijeće

                  Predsjednica

               M. do C. ANTUNES

            (1)  Odluka Vijeća 2013/471/EU od 23. rujna 2013. o odobravanju dnevnica i naknadi putnih troškova članovima Europskoga gospodarskog i socijalnog odbora i njihovim zamjenicima (SL L 253, 25.9.2013., str. 22.).


title: Odluka (EU) 2021/1074 Europske središnje banke od 18. lipnja 2021. o privremenom isključenju određenih izloženosti prema središnjim bankama iz mjere ukupne izloženosti s obzirom na pandemiju bolesti COVID-19 i stavljanju izvan snage Odluke (EU) 2020/1306 (ESB/2021/27)

text:
                  30.6.2021

                  HR

                  Službeni list Europske unije

                  LI 230/1

         ODLUKA (EU) [2021/1074] EUROPSKE SREDIŠNJE BANKE
         od 18. lipnja 2021.
         o privremenom isključenju određenih izloženosti prema središnjim bankama iz mjere ukupne izloženosti s obzirom na pandemiju bolesti COVID-19 i stavljanju izvan snage Odluke (EU) 2020/1306 (ESB/2021/27)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 4. stavak 1.,
         uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (2), a posebno njezin članak 429.a.,
         budući da:

                     (1)

                     Okvir Basel III uveo je jednostavan i transparentan omjer financijske poluge koji se ne temelji na riziku kao vjerodostojnu dodatnu mjeru uz kapitalne zahtjeve koji se temelje na riziku. Standard omjera financijske poluge koji je Bazelski odbor za nadzor banaka (BCBS) objavio u prosincu 2017. (dalje u tekstu: „BCBS-ov standard omjera financijske poluge“) predviđa da, radi omogućavanja provedbe monetarnih politika, određena država može, po vlastitom nahođenju, privremeno izuzeti pričuve središnje banke iz mjere izloženosti omjera financijske poluge u iznimnim makroekonomskim okolnostima.

                     (2)

                     BCBS-ov standard omjera financijske poluge prvi je puta proveden u zakonodavstvo Unije Uredbom (EU) br. 575/2013. Članak 430. Uredbe (EU) br. 575/2013 nalaže institucijama da dostave nadležnim tijelima određene informacije o svom omjeru financijske poluge i njegovim sastavnim dijelovima, a članak 451. te Uredbe nalaže institucijama da objave određene informacije u vezi svog omjera financijske poluge i upravljanja rizikom prekomjerne financijske poluge.

                     (3)

                     Uredba (EU) br. 575/2013 izmijenjena je Uredbom (EU) 2019/876 Europskog parlamenta i Vijeća (3), između ostalog, kako bi odražavala izmjene BCBS-ovog standarda omjera financijske poluge kako bi se na međunarodnoj razini osigurali jednaki uvjeti za institucije koje imaju poslovni nastan u Uniji, ali posluju izvan Unije, te kako bi se osiguralo da omjer financijske poluge ostane djelotvorna dopuna kapitalnim zahtjevima koji se temelje na riziku. Uredba (EU) 2019/876 uvela je zahtjev za omjer financijske poluge kako bi se dopunio sustav izvješćivanja i objavljivanja u pogledu omjera financijske poluge. Tom je Uredbom izmijenjen članak 429.a Uredbe (EU) br. 575/2013 kako bi se uvela mogućnost privremenog isključivanja određenih izloženosti prema središnjim bankama iz izračuna mjere ukupne izloženosti institucije u iznimnim okolnostima te kako bi se olakšala provedba monetarnih politika. Zahtjev za omjer financijske poluge trebalo bi razmjerno tome ponovno kalibrirati kako bi se neutralizirao učinak isključivanja. Takvim bi se ponovnim kalibriranjem trebalo osigurati isključenje rizika po financijsku stabilnost koji pogađaju relevantne bankarske sektore te održavanje otpornosti koju omogućuje omjer financijske poluge. Ove izmjene okvira omjera financijske poluge, uključujući diskrecijsko pravo na isključivanje određenih izloženosti prema središnjim bankama iz mjere ukupne izloženosti počinju se primjenjivati 28. lipnja 2021.

                     (4)

                     Uredba (EU) br. 575/2013 otada je dodatno izmijenjena Uredbom (EU) 2020/873 Europskog parlamenta i Vijeća (4), između ostalog kako bi se osiguralo da za potrebe ponovne kalibracije zahtjeva za omjer financijske poluge nadležna tijela trebaju odrediti datum od kojeg se smatra da su iznimne okolnosti započele, nakon savjetovanja s odgovarajućom središnjom bankom, i javno objaviti taj datum.

                     (5)

                     S obzirom na pandemiju bolesti COVID-19 Europska središnja banka (ESB) utvrdila je 16. rujna 2020. da postoje iznimne okolnosti koje opravdavaju isključivanje izloženosti prema središnjim bankama navedenih u članku 500.b stavku 1. točkama (a) i (b) Uredbe (EU) br. 575/2013 iz mjere ukupne izloženosti kako bi se olakšala provedba monetarnih politika (5). Isključenje tih izloženosti primjenjuje se do 27. lipnja 2021.

                     (6)

                     Zbog pandemije bolesti COVID-19 i nastale i stalne potrebe za visokom razinom prilagodbe monetarne politike koja se pak uvelike oslanja na nesmetano funkcioniranje prijenosnog kanala monetarne politike utemeljenog na bankama, Upravno vijeće smatra da takve iznimne okolnosti opravdavaju privremeno isključenje (do 31. ožujka 2022.) određenih izloženosti prema središnjim bankama Eurosustava iz izračuna mjera ukupne izloženosti institucija u skladu s člankom 429.a stavkom 5. Uredbe (EU) br. 575/2013.

                     (7)

                     Očekuje se da će se isključivanjem određenih izloženosti prema središnjoj banci iz mjere ukupne izloženosti na temelju članka 429.a stavka 5. Uredbe (EU) br. 575/2013 do 31. ožujka 2022. poduprijeti kreditne institucije da nastave ispunjavati svoju ulogu u financiranju realnog gospodarstva, a da se pritom tijekom iznimnog razdoblja pandemije bolesti COVID-19 očuvaju ključni elementi bonitetnog regulatornog okvira. Datum završetka 31. ožujka 2022. odabran je radi olakšavanja primjene izvanrednih mjera monetarne politike povezane sa situacijom koja je proizašla iz pandemije bolesti COVID-19, uključujući trenutno predviđeni vremenski okvir za neto kupnje u okviru privremenog hitnog programa kupnje zbog pandemije (PEPP).

                     (8)

                     Datum kada se smatra da su iznimne okolnosti započele utvrđuje se na temelju kraja posljednjeg tromjesečja prije početka mjera monetarne politike povezanih s pandemijom bolesti COVID-19. ESB je 12. ožujka 2020. najavio ublažavanje uvjeta za ciljane operacije dugoročnijeg refinanciranja (TLTRO III) kako bi se podržao stalni pristup poduzeća i kućanstava bankovnim kreditima s obzirom na poremećaje i privremene nedostatke financiranja povezane s pandemijom bolesti COVID-19. ESB je 18. ožujka 2020. najavio i hitni program kupnje zbog pandemije (PEPP) u iznosu od 750 milijardi EUR kako bi se suzbili ozbiljni rizici od poremećaja transmisijskog mehanizma monetarne politike i izgleda za europodručje zbog pandemije. Stoga se smatra da su iznimne okolnosti započele 31. prosinca 2019.

                     (9)

                     Izloženosti koje se mogu isključiti sastoje se od kovanica i novčanica koje predstavljaju zakonsku valutu u državi središnje banke i imovinu koja predstavlja potraživanja prema središnjoj banci - uključujući pričuve koje se drže u središnjoj banci – u mjeri u kojoj su ove izloženosti bitne za prijenos te stoga i provedbu monetarne politike. Takve izloženosti uključuju depozite s mogućnosti deponiranja kod središnje banke i salda na računima pričuva kod Eurosustava, uključujući sredstva koja se drže u svrhu udovoljenja odredbama o minimalnim pričuvama. Izloženosti koje predstavljaju potraživanja prema središnjoj banci koje nisu u vezi s provedbom monetarne politike ne bi se trebale isključiti iz mjere ukupne izloženosti.

                     (10)

                     U okviru svojih funkcija monetarne politike provedeno je savjetovanje s ESB-om u skladu s člankom 429.a stavkom 5. Uredbe (EU) br. 575/2013 o utvrđivanju iznimnih okolnosti koje opravdavaju isključenje određenih izloženosti i datumu kada se smatra da su iznimne okolnosti započele (6).

                     (11)

                     Članak 500.b Uredbe (EU) br. 575/2013 na kojem se temelji Odluka (EU) 2020/1306 (ESB/2020/44) primjenjuje se do 27. lipnja 2021. Stoga je potrebno staviti izvan snage Odluku (EU) 2020/1306 (ESB/2020/44).

               DONIJELO JE OVU ODLUKU:

            Članak 1.
            Definicije
            Za potrebe ove Odluke primjenjuju se definicije iz Uredbe (EU) br. 575/2013. Primjenjuju se također sljedeće definicije:

                        (1)

                        „Eurosustav“ znači „Eurosustav“ kako je definiran u članku 2. točki 29. Smjernice (EU) 2015/510 Europske središnje banke (ESB/2014/60) (7);

                        (2)

                        „novčani depozit” znači „novčani depozit” kako je definiran u članku 2. točki 21. Smjernice (EU) 2015/510 (ESB/2014/60);

                        (3)

                        „račun pričuva“ znači „račun pričuva“ kako je definiran u članku 2. točki 7. Uredbe (EU) 2021/378 Europske središnje banke (ESB/2021/1) (8);

                        (4)

                        „odredbe o minimalnim pričuvama” znači „odredbe o minimalnim pričuvama” kako su definirane u članku 2. točki 2. Uredbe (EU) 2021/378 (ESB/2021/1);

                        (5)

                        „značajni nadzirani subjekt” znači „značajni nadzirani subjekt“ kako je definiran u članku 2. točki 16. Uredbe (EU) br. 468/2014 Europske središnje banke (ESB/2014/17) (9);

            Članak 2.
            Utvrđivanje postojanja iznimnih okolnosti

               1.   Za potrebe članka 429.a stavka 5. Uredbe (EU) br. 575/2013, ESB je utvrdio, da u skladu sa stavcima od 2. do 5. ovog članka, postoje iznimne okolnosti u kojima je opravdano isključenje izloženosti prema središnjim bankama navedenih u članku 429.a stavku 1. točki (n), podtočkama i. i ii. te Uredbe iz mjere ukupne izloženosti kako bi se olakšalo provođenje monetarnih politika.

               2.   Smatra se da su iznimne okolnosti započele 31. prosinca 2019..

               3.   S obzirom na izloženosti navedene u članku 429.a stavku 1. točki (n) podtočki ii. Uredbe (EU) br. 575/2013, utvrđivanje se primjenjuje na one izloženosti prema središnjim bankama Eurosustava koje se odnose na depozite koji se drže u okviru novčanih depozita ili na salda na računima pričuva, uključujući sredstva za udovoljavanje odredbama o minimalnim pričuvama.

               4.   Stavak 1. primjenjuje se za razdoblje koje počinje 28. lipnja 2021. i završava 31. ožujka 2022.

               5.   Utvrđenje iz stavka 1. primjenjuje se na svaku instituciju koja je značajni nadzirani subjekt sa sjedištem u državi članici europodručja.

            Članak 3.
            Stavljanje izvan snage
            Odluka (EU) 2020/1306 (ESB/2020/44) stavlja se izvan snage s učinkom od 28. lipnja 2021.

            Članak 4.
            Stupanje na snagu
            Ova Odluka stupa na snagu 28. lipnja 2021.

            Sastavljeno u Frankfurtu na Majni, 18. lipnja 2021.

                  Predsjednica ESB-a

               Christine LAGARDE

            (1)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 287, 29.10.2013., str. 63.).

            (2)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

            (3)  Uredba (EU) 2019/876 Europskog parlamenta i Vijeća od 20. svibnja 2019. o izmjeni Uredbe (EU) br. 575/2013 u pogledu omjera financijske poluge, omjera neto stabilnih izvora financiranja, zahtjeva za regulatorni kapital i prihvatljive obveze, kreditnog rizika druge ugovorne strane, tržišnog rizika, izloženosti prema središnjim drugim ugovornim stranama, izloženosti prema subjektima za zajednička ulaganja, velikih izloženosti, zahtjeva za izvješćivanje i objavu, i Uredbe (EU) br. 648/2012 (SL L 150, 7.6.2019., str. 1.).

            (4)  Uredba (EU) 2020/873 Europskog parlamenta i Vijeća od 24. lipnja 2020. o izmjeni uredbi (EU) br. 575/2013 i (EU) 2019/876 u pogledu određenih prilagodbi kao odgovora na pandemiju bolesti COVID-19 (SL L 204, 26.6.2020., str. 4.).

            (5)  Odluka (EU) 2020/1306 Europske središnje banke od 16. rujna 2020. o privremenom isključenju određenih izloženosti prema središnjim bankama iz mjere ukupne izloženosti s obzirom na pandemiju bolesti COVID-19 (ESB/2020/44) (SL L 305, 21.9.2020., str. 30.).

            (6)  https://www.ecb.europa.eu/press/pr/date/2021/html/ecb.pr210618~08d3c92b21.en.html

            (7)  Smjernica (EU) 2015/510 Europske središnje banke od 19. prosinca 2014. o provedbi okvira monetarne politike Eurosustava (ESB/2014/60) (SL L 91 , 2.4. 2015., str. 3.).

            (8)  Uredba (EU) br. 2021/378 Europske središnje banke od 22. siječnja 2021. o primjeni odredbi o minimalnim pričuvama (ESB/2021/1) (SL L 73, 3.3.2021., str. 1.).

            (9)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (SL L 141, 14.5.2014., str. 1).